**ΠΑΝΕΛΛΗΝΙΟ ΣΩΜΑΤΕΙΟ ΕΡΓΑΖΟΜΕΝΩΝ VODAFONE-ΠΑΝΑΦΟΝ**

***(Αρ. Απόφασης Πρωτοδικείου: 5215/2008)***

***Αρ. Πρωτοκόλλου: 18/2020***

*Αθήνα, 21.3.2020*

**Απαιτούμε την πλήρη προστασία των συναδέλφων μας**

**Διεκδικούμε τα πλήρη εργασιακά μας δικαιώματα**

Συνάδελφοι,

αυτές τις μέρες είμαστε μάρτυρες του τρόπου με τον οποίο η διοίκηση της Vodafone αντιλαμβάνεται την προστασία της υγείας των εργαζομένων στην εταιρεία. Αν εξαιρέσουμε τις δηλώσεις για λόγους δημοσίων σχέσεων και τις εμφανίσεις του CEO στα τηλεφωνικά κέντρα για τον ίδιο λόγο, στην πραγματικότητα έχουμε τα εξής:

**1-**   **Στο κτήριο του Πύργου Αθηνών** εμφανίστηκε κρούσμα της ασθένειας στον 10ο όροφο (στον 20ο όροφο εργάζονται δικοί μας συνάδελφοι). Αντί η διοίκηση να μεριμνήσει για την απομόνωση των συναδέλφων για 14 μέρες, όπως συστήνει ο ΕΟΔΥ, οδηγία που επιβεβαιώθηκε σε τηλεφωνική επικοινωνία που είχαμε με τον ΕΟΔΥ, η εταιρεία έκανε το ακριβώς αντίθετο. Αρκέστηκε στο να ενημερώνει πως έχει γίνει απολύμανση και από την Τρίτη έστειλε τους συναδέλφους σε άλλα κτήρια, όπως αυτό της Αδριανείου. Την επόμενη μέρα στην Αδριανείου άδειασαν εσπευσμένα τα γραφεία, ζητώντας από τους συναδέλφους να μεταφέρουν μόνοι τους τον εξοπλισμό και μόνο μετά από ερωτήσεις, ανέφεραν πως υπήρχε μεταφορική εταιρεία που είχε έρθει για να μεταφέρει τα desktop στις οικίες. Επιπλέον κάλεσαν εσπευσμένα συναδέλφους να επιστρέψουν από άδεια, ώστε να παραλάβουν μόνοι τους τον σχετικό εξοπλισμό.

**2-**   **Στα τηλεφωνικά κέντρα** μόνο μετά από πιέσεις και παρεμβάσεις αναγκάστηκαν υποτυπωδώς να βάλουν τους συναδέλφους σε απόσταση 2 μέτρων. Στο κτήριο του Κηφισού μετά από έλεγχο της αστυνομίας ανάγκασαν αρκετούς συνάδελφους να μεταφέρουν μόνοι τους τον εξοπλισμό από τα γραφεία στο αίθριο, με τον αναμενόμενο συνωστισμό που προκαλεί μια τέτοια μετακίνηση. Τα μέτρα προφύλαξης εκεί συνεχίζουν να είναι ασήμαντα, δεν υπάρχει αρκετό αντισηπτικό, δεν γίνεται επαρκής καθαρισμός των γραφείων μεταξύ βαρδιών, δεν υπάρχουν γάντια και μάσκες, τα μαντηλάκια που υποσχέθηκε η διευθύντρια του τμήματος ακόμα τα περιμένουν οι συνάδελφοι. Επιπλέον, εργαζόμενοι από το τμήμα collection υποχρεώθηκαν ξαφνικά από χθες, να εργάζονται στις κλήσεις τεχνικής τηλεφωνικής εξυπηρέτησης, χωρίς γνώσεις και ενημέρωση.

**3-   Ακόμη υπάρχουν πολλές καταγγελίες συναδέλφων που έχουν πάρει την άδεια ειδικού σκοπού, ότι οι προϊστάμενοι, τους καλούσαν τις προηγούμενες ημέρες και τους ανέφεραν πως  ανακαλείται η άδεια και οφείλουν να εργαστούν από το σπίτι, κάτι που είναι τελείως παράνομο. Μετά από παρέμβασή μας στο HR μαθαίνουμε πως έχει «παγώσει» αυτή η τακτική αλλά ακόμη δέχονται κλήσεις που τους δίνουν την επιλογή να διακόψουν την άδεια αν το επιθυμούν και να εργαστούν από το σπίτι με τηλεργασία. Ωστόσο και αυτή η τακτική δημιουργεί πιέσεις. Είναι αυτονόητο πως εργαζόμενος που είναι σε άδεια ειδικού σκοπού κάτω από αυτές τις συνθήκες δεν θα έπρεπε να παρενοχλείται από την εργοδοσία.**

**4-**   **Στα καταστήματα** πιέζουν τους συναδέλφους μας να εξυπηρετούν όλα τα αιτήματα και όχι μόνο αυτά που έχουν οριστεί ώστε να μην υπάρχει συνωστισμός εντός τους. Ειδικά στο θέμα της τήρησης των αποστάσεων οι διοίκηση ποιεί την νήσσαν. Δεν απάντησε θετικά, ούτε στο απλό αίτημα του Σωματείου *«να υπάρχει σε εμφανή σημεία των καταστημάτων, κυρίως στην είσοδο, σχετικό έγγραφο ενημέρωσης του κοινού, ευανάγνωστο για τα αιτήματα/θέματα που εξυπηρετούνται ώστε να μην υπάρχει συνωστισμός εντός τους».*

**5-**   **Με την εφαρμογή του home office** σε όλο και περισσότερους συναδέλφους, **το ωράριο, είναι πλέον ανύπαρκτο.** Βλέπουμε mails να απαντώνται στις 12 και 1 το βράδυ και αιτήματα να διεκπεραιώνονται μέχρι και στις 2 το βράδυ.

**Συνάδελφοι, επειδή όλες οι κινήσεις της διοίκησης έχουν ένα στόχο, την διατήρηση με κάθε κόστος της κερδοφορίας και την ελαχιστοποίηση των απωλειών, λόγω του κορωνοϊου, εναπόκειται σε εμάς να την υποχρεώσουμε να λάβει τα απαραίτητα μέτρα για την προστασία της ζωής μας και να υπερασπιστούμε τα εργασιακά μας δικαιώματα.**

**Ζητούμε:**

***Για όσους συναδέλφους μετακινούνται από την οικία τους προς κάποιο χώρο εργασίας:***

* σε όσους αναγκάζονται να έρθουν με δικά τους μέσα πλέον και είναι σε μεγάλη απόσταση από τον εργασιακό τους χώρο να καλυφθούν τα έξοδα κίνησης

***Για όσους συναδέλφους συνεχίζουν να εργάζονται ακόμη στα γραφεία:***

* τον επαρκή καθαρισμό όλων των κοινοχρήστων επιφανειών (πόμολα, τουαλέτες, χώροι, πάγκοι, γραφεία κ.λπ.)
* την παροχή απολυμαντικού υγρού για εργαζόμενους και επισκέπτες
* τον επαρκή εξαερισμό των χώρων εργασίας
* την αποφυγή κοινόχρηστων προσωπικών αντικειμένων (στυλό κ.λπ.) και σε καμία περίπτωση να μη δίνονται χρησιμοποιήμενα «κοινόχρηστα» ακουστικά σε συναδέλφους
* την αραιή τοποθέτηση των εργαζομένων με βάση τις οδηγίες των Αρχών
* στην περίπτωση όπου εργαζόμενος στη διάρκεια της εργασίας αναπτύξει κάποια από τα παρακάτω συμπτώματα (βήχα, πονόλαιμο, δύσπνοια, πυρετό, αλλά και μυαλγίες, αρθραλγίες, έντονο αίσθημα κόπωσης, διάρροια και εμέτους (σπανιότερα)), οφείλει άμεσα να ενημερωθεί ο γιατρός εργασίας και, αν αυτός απουσιάζει, ο ΕΟΔΥ και να τηρηθούν πιστά όλες οι οδηγίες, δηλαδή η απομάκρυνση του εργαζομένου και ο καθαρισμός / απολύμανση του χώρου εργασίας.

***Για το home office (τηλεργασία):***

* Η μεταφορά εξοπλισμού σε σπίτια συναδέλφων να γίνεται με έξοδα της εταιρείας. Να σταματήσουν οι παρενοχλήσεις σε συναδέλφους για να παραλαμβάνουν εξοπλισμούς και να τους μεταφέρουν με δικά τους μέσα.
* Τήρηση του ωραρίου και όχι αναγκαστική (έμμεσα ή άμεσα), εργασία μέχρι τις 2 το βράδυ.
* Τα έξοδα για το σταθερό δίκτυο που θα χρησιμοποιηθεί για το απαιτούμενο διάστημα θα πρέπει να καλυφθούν από την εταιρεία κ.λπ.
* Συνάδελφοι που δεν μπορούν να εργαστούν από το σπίτι (λόγω οικογενειακών προβλημάτων, ακατάλληλου χώρου κ.λπ.) έχουν κάθε δικαίωμα να ζητήσουν να τους εξασφαλιστεί κατάλληλος και ασφαλής χώρος για να παρέχουν εργασία. Διαφορετικά οφείλει η διοίκηση να τους θέσει σε διαθεσιμότητα με πλήρη κάλυψη μισθολογικών και ασφαλιστικών εισφορών, έως ότου επιλύσει το ζήτημα.
* **Οι μετρήσεις, οι στόχοι και οι όλων των ειδών αξιολογήσεις δεν μπορούν να λαμβάνουν χώρα ειδικά τώρα.**

***Στα καταστήματα:***

* Να υπάρχει σε εμφανή σημεία των καταστημάτων, κυρίως στην είσοδο, σχετικό έγγραφο ενημέρωσης του κοινού, ευανάγνωστο σχετικά με αιτήματα/θέματα που εξυπηρετούνται ώστε να μην υπάρχει συνωστισμός εντός τους και να λαμβάνονται αυστηρά μέτρα για το θέμα του συνωστισμού, όπως σε άλλους εργασιακούς χώρους.
* Να δίνονται σε επαρκή ποσότητα όλα τα Μ.Α.Π. (γάντια, μάσκες, απολυμαντικό υγρό)

**Σχετικά με την καταβολή του δώρου Πάσχα καλούμε την διοίκηση να μην προχωρήσει σε καμία αλλαγή στον υπολογισμό και στον χρόνο καταβολής του.**

**Καλούμε επίσης την διοίκηση να προχωρήσει σε καταβολή έκτακτου επιδόματος σε όσους συναδέλφους Vodafone και external συνεχίσουν να εργάζονται στην πρώτη γραμμή, στις κτηριακές εγκαταστάσεις, είτε στο πεδίο, στα τηλεφωνικά κέντρα, στους τεχνικούς πεδίου, στους συναδέλφους στις αποθήκες και στα καταστήματα, καθώς εκτίθενται σε κίνδυνο και αντιμετωπίζουν επιπλέον έξοδα κατά τη μετακίνησή τους έξω από την οικία τους.**

* **Καλούμε κάθε συνάδελφο να ενημερώσει το Σωματείο για κάθε πίεση της διοίκησης σε σχέση με τα παραπάνω δικαιώματά του ή σε κάθε παράλειψη μέτρων ασφαλείας.**
* **Καλούμε κάθε συνάδελφο σε περίπτωση που νιώσει ασθενής να μην εργαστεί και να απευθυνθεί σε γιατρό για να εξεταστεί και να λάβει την κατάλληλη άδεια, αναλόγως της περίπτωσης.**
* **Καλούμε επίσης κάθε συνάδελφο που θα ασθενήσει από τον ιό να ενημερώσει άμεσα το Σωματείο για να μπορέσουμε να βεβαιωθούμε πως θα ληφθούν τα κατάλληλα μέτρα στον χώρο εργασίας του.**

Tώρα που ακόμα και οι πιο νεοφιλελεύθεροι αναγκάζονται να αναφέρουν την λέξη αλληλεγγύη (έστω κι υποκριτικά) εμείς θα το κάνουμε πράξη, γιατί μόνο με αυτήν μπορούμε να συνεχίσουμε.

**Η αλληλεγγύη είναι το όπλο μας.**

**Το Διοικητικό Συμβούλιο του Πανελλήνιου Σωματείου Εργαζομένων Vodafone-Πάναφον**

[**www.pasevodafone.gr**](http://www.pasevodafone.gr/)**–**[**info@pasevodafone.gr**](mailto:info@pasevodafone.gr)

***Παραθέτουμε την τελευταία επιστολή του Σωματείου προς τη διοίκηση σε σχέση με τα όσα πραγματικά συμβαίνουν στους χώρους εργασίας και τις απαντήσεις του HR για να μπορούν να κρίνουν όλοι οι συνάδελφοι τη «δημιουργική ασάφεια» που διακρίνει τη διοίκηση στις πράξεις της και στη αιτιάσεις της.***

**Από:** Nevrokoplis, Theodoros

**Στάλθηκε:** Πέμπτη, 19 Μαρτίου 2020 7:51 μμ

**Προς:** Papazafeiropoulos, Panagiotis

**Κοιν.:** Kassapidis, Panagiotis, Vodafone Greece; 'Giannikaki, Olympia, Vodafone Greece; Katsikas, Nikos, Vodafone Greece, Gorou, Zaklin, Vodafone Greece ; Aslanidi, Anna, Vodafone Greece ; Manoli, Konstantina, Vodafone Greece; Chatzistelios, Dimitrios, VF EXTERNAL ; Melliou, Iro, Vodafone Greece

**Θέμα:** FW: Ασφάλεια και Υγεία των εργαζομένων

Καλησπέρα σας .

Με κόκκινο οι απαντήσεις μας.

Στη διάθεσή σας

**Theodoros Nevrokoplis**

EMPL RELATIONS&LABOR ISSUES LEAD

HUMAN RESOURCES

Vodafone-Greece : 1-3, Tzavella Str, Halandri, 152

31, Athens, Greece [vodafone.gr](https://eur03.safelinks.protection.outlook.com/?url=http%3A%2F%2Fvodafone.gr%2F&data=02%7C01%7Ciro.melliou%40vodafone.com%7C28104ce4f8244a9d107408d7cc0e54c8%7C68283f3b84874c86adb3a5228f18b893%7C0%7C0%7C637202234226813584&sdata=H7jCvJYagIybtqJqVKKP74faAtUKzaAMSTwCSsP7xtc%3D&reserved=0)

**The future is exciting.**

**Ready?**

C2 General

**From:** Papazafeiropoulos, Panagiotis, Vodafone Greece

**Sent:** Thursday, March 19, 2020 2:42 PM

**To:** Melliou, Iro, Vodafone Greece; Nevrokoplis, Theodoros, Vodafone Greece

; Paraskevopoulou, Christina, Vodafone Greece

**Cc:** Kassapidis, Panagiotis, Vodafone Greece ; Giannikaki, Olympia, VF

EXTERNAL ; Katsikas, Nikos, Vodafone Greece

<Nikos.Katsikas@vodafone.com>; Gorou, Zaklin, Vodafone Greece; Aslanidi, Anna,Vodafone Greece ; Chatzistelios, Dimitrios, VF EXTERNAL ; Manoli, Konstantina, Vodafone Greece

S**ubject:** Ασφάλεια και Υγεία των εργαζομένων

**ΠΑΝΕΛΛΗΝΙΟ ΣΩΜΑΤΕΙΟ ΕΡΓΑΖΟΜΕΝΩΝ VODAFONE-ΠΑΝΑΦΟΝ**

(Αρ. Απόφασης Πρωτοδικείου: 5215/2008) Αρ. Πρωτοκόλλου: 17/2020

*Αθήνα, 19/3/2020*

Καλησπέρα σας,

Σε συνέχεια προηγούμενης επικοινωνίας μας σχετικά με τους απαραίτητους χειρισμούς που θα πρέπει να υιοθετηθούν για την αντιμετώπιση της πανδημίας, ώστε να εξασφαλιστεί η υγεία και η ασφάλεια των εργαζομένων που δουλεύουν στις εγκαταστάσεις της εταιρείας, έχουμε τις εξής παρατηρήσεις:

# Για το περιστατικό στον Πύργο Αθηνών

* Σε δική μας επικοινωνία με τον ΕΟΔΥ, η οποία είναι καταγεγραμμένη, και σε αντίθεση με όσα μας έχετε αναφέρει, οι οδηγίες υποδεικνύουν ότι, σε περίπτωση που κάποιος εργαζόμενος σε ένα κτήριο είναι φορέας του ιού για τους υπόλοιπους εργαζόμενους εντός του κτηρίου, απαιτείται κατ’ οίκον περιορισμός για 14 ημέρες. Επομένως επιφυλασσόμαστε για τη χρήση των όποιων μέτρων απαιτηθούν, ώστε να υλοποιηθεί η συγκεκριμένη οδηγία που αφορά στην υγεία των συναδέλφων μας. Ενημερώσαμε τον ΕΟΔΥ για το κρούσμα στον 10ο όροφο, την ύπαρξη των γραφείων μας στον 20ο και την απολύμανση στους κοινόχρηστους χώρους στον Πύργο Αθηνών μετά την διαπίστωση του κρούσματος και λάβαμε την ενημέρωση ότι οι εργαζόμενοι μας δεν εμπίπτουν στην κατηγορία του κατ’οίκου περιορισμό για 14 μέρες. Επιπλέον αυτών των ενεργειών, προχωρήσαμε προληπτικά σε απολύμανση και μέσα στο χώρο που παράγονται οι υπηρεσίες για λογαριασμό της Vodafone στον 20o όροφο.

# Για τα τηλεφωνικά κέντρα

* Επίσης, όπως πληροφορούμαστε -μετά από αιφνίδια ενημέρωση από προϊσταμένους τους- συνάδελφοι από το τμήμα collection καλούνται από σήμερα να εξυπηρετήσουν αιτήματα που αφορούν σε κλήσεις τεχνικής τηλεφωνικής εξυπηρέτησης χωρίς καμία εκπαίδευση. Ζητούμε να ενημερωθούμε πως θα εργάζονται οι συνάδελφοι αυτοί, με ποιο ωράριο, αμοιβές κ.τ.λ. Επιπλέον, όπως είναι αυτονόητο, καμία διαδικασία στοχοθέτησης τους δεν μπορεί να απαιτηθεί με τέτοιους όρους και για αυτό ζητάμε άρση των στόχων και της αξιολόγησής τους για αυτό το διάστημα. Ακόμα ζητάμε να μην υπάρχει καμία χειροτέρευση όσον αφορά στους υπάρχοντες εργασιακούς όρους των συναδέλφων. Θεωρούμε τέλος πως γενικά όγκος καταγραφής απλών κλήσεων και αιτημάτων θα πρέπει να υπάρξει πρόνοια για να γίνει μέσω αυτόματου συστήματος IVR και όχι με ασαφείς διαδικασίες και αλλαγές αντικειμένων συναδέλφων. Πράγματι, κλήθηκαν 40 από τους 100 εργαζόμενους του collection να επιστρέψουν στην εργασία για να βοηθήσουν σε κλήσεις του τεχνικού τμήματος. Η εργασία που τους έχει ανατεθεί είναι απλής ενημέρωσης των συνδρομητών κυρίως για θέματα ταχύτητας του δικτύου. Το επίπεδο δυσκολίας είναι εξαιρετικά χαμηλό όπου οι εργαζόμενοι με μικρής διάρκειας εκπαίδευση που έλαβαν μπορούν να ανταποκριθούν στις απαιτήσεις της θέσης. Στόχος της εταιρίας, είναι μόλις ολοκληρωθεί η διαδικασία προετοιμασίας των υπολογιστών και επίλυσης τεχνικών προβλημάτων για απομακρυσμένη απασχόληση των εκπροσώπων της τεχνικής εξυπηρέτησης να επιστρέψουν στα σπίτια τους και εφόσον οι ανάγκες το επιτρέπουν.
* Ακόμη έχουμε μαρτυρίες και καταγγελίες από τηλεφωνικά κέντρα της εταιρείας πως δεν γίνεται καθαρισμός γραφείων και πληκτρολογίων και οι εργαζόμενοι -ειδικά στις αλλαγές βάρδιας- μεταφέρουν με δικά τους έξοδα υλικά καθαρισμού για να προχωρήσουν σε καθαριότητα της επιφάνειας εργασίας όπου θα εργαστούν. Ζητούμε την πλήρη εφαρμογή των διατάξεων καθαριότητας, διαφορετικά επιφυλασσόμαστε για τη δημοσιοποίηση του θέματος και τις αναγκαίες ενέργειες προς τους αρμόδιους φορείς. Όπως σας έχω ενημερώσει, η εταιρία όχι μόνο έχει εντείνει των καθαρισμό, προχώρησε στην ενίσχυση των καθαρισμό των κτιρίων με ειδικά αντισηπτικά καθαριστικά. Επιπλέον, μέχρι σήμερα έχει προχωρήσει προληπτικά σε ειδική απολύμανση των κτιρίων Αδριανείου, Πύργου, Πειραιώς και Κηφισού, τμήμα του Χαλανδρίου, τα κτίρια της Πάτρας και προγραμματίζουμε του Φαλήρου.
* Επιπροσθέτως ζητούμε τη συμμόρφωση της εταιρείας με την οδηγία που ανακοινώθηκε στις 18/3/20 για απόσταση 2 μέτρων μεταξύ εργαζομένων στα τηλεφωνικά κέντρα. Μέχρι σήμερα είχατε εφαρμόσει αραίωση στις θέσεις τηλεφωνικών κέντρων αλλά όχι με αυτό τον κανόνα, τον οποίο ζητούμε να εφαρμόσετε άμεσα. Εφαρμόζοντας σειρά προληπτικών μέτρων για τους εργαζόμενους, η διακοπή λειτουργίας τμημάτων/δραστηριοτήτων μας επέτρεψε από την αρχή σε αραίωση του προσωπικού σε όλα της τα τηλεφωνικά κέντρα και ήδη σήμερα που μιλάμε έχει εφαρμοστεί το μέτρο των 10 τετραγωνικών μέτρων ανά εργαζόμενο και δύο (2) μέτρα απόσταση μεταξύ τους.
* Επιπλέον, είμαστε δέκτες καταγγελιών από εργαζομένους όπου τους καλούν τηλεφωνικά και ενημερώνονται πως ανακαλείται η άδεια ειδικού σκοπού και θα εργαστούν από το σπίτι. Σε προφορική επικοινωνία μας απαντήσατε ότι απλά τους ενημερώνετε για αυτή την επιλογή. Σε κάθε περίπτωση ήδη συνάδελφοι έχουν αναστατωθεί καθώς δεν μπορούν να ρυθμίσουν την οικογενειακή τους ζωή. Σας επισημαίνουμε πως οι διατάξεις για την παροχή άδειας ειδικού σκοπού είναι αναγκαστικές και ως εκ τούτου η μη παροχή της με οποιαδήποτε δικαιολογία κρίνεται με βάσει τον αστικό κώδικα και την νομοθεσία περί αδειών. Σας καλούμε να σταματήσετε άμεσα η τακτική αυτή και να αποδώσετε κανονικά τις άδειες που ζητούνται χωρίς περεταίρω οχλήσεις προς τους συναδέλφους. Όπως έχω ήδη απαντήσει στο ερώτημα, η εταιρία βρίσκεται σε διαδικασία προετοιμασίας και σταδιακής απομάκρυνσης των εργαζομένων προκειμένου να μπορούν να παρέχουν τις υπηρεσίες τους από το σπίτι. Στο πλαίσιο αυτό, ενημερώνει τους εργαζόμενους για την δυνατότητα αυτή. Όποιος επιθυμεί να την κάνει χρήση θα πάρει τον εξοπλισμό και θα απασχολείται από το σπίτι για την προστασία του. Σε κανένα δεν ζητήθηκε να διακόψει την άδεια ειδικού σκοπού ή οποιαδήποτε άλλη άδεια των μέτρων που ανακοίνωσε το κράτος για την προστασία των εργαζομένων. Είναι εθελοντικό λοιπόν για αυτούς.

# Για το δίκτυο καταστημάτων (own & franchise)

* Όσον αφορά στα αιτήματα που μπορεί να εξυπηρετούνται μέσω καταστημάτων να τηρηθούν αυστηρά τα όσα έχουν ανακοινωθεί από την κυβέρνηση για την λειτουργία τους, όπου *«τα καταστήματα τηλεπικοινωνιακών παρόχων παραμένουν ανοιχτά, κατά το μέρος που αφορά υπηρεσίες πληρωμής λογαριασμών, ανανέωσης υπολοίπου, επισκευής και αντικατάστασης κινητών συσκευών, τηρουμένων των περιορισμών για το μη συγχρωτισμό εντός των καταστημάτων»* και να μην εξυπηρετούνται όλα τα αιτήματα, όπως σιωπηρά αφήνουν να εννοηθεί διοικητικοί των σχετικών τμημάτων.
* Ακόμη στους συναδέλφους των τμημάτων να παρέχονται όλα τα αναγκαία ΜΑΠ που ορίζονται (γάντια, απολυμαντικό υγρό, μάσκες κ.τ.λ.) σε επαρκή ποσότητα καθώς οι συνάδελφοι θα χρειαστούν να τα αλλάζουν στη διάρκεια εργασίας τους.
* Επιπλέον ζητούμε να υπάρχει σε εμφανή σημεία των καταστημάτων, κυρίως στην είσοδο, σχετικό έγγραφο ενημέρωσης του κοινού, ευανάγνωστο για τα αιτήματα/θέματα που εξυπηρετούνται ώστε να μην υπάρχει συνωστισμός εντός τους.

Αντίστοιχα και για τα καταστήματα τηρούνται κατ ελάχιστο τα όσα ορίζουν τα έκτακτα μέτρα

**Επίσης στο βαθμό που εργαζόμενοι, οι οποίοι μέχρι τώρα δεν ήταν σε καθεστώς εργασίας από το σπίτι αλλά πλέον θα είναι, οφείλετε να τηρήσετε τα κάτωθι:**

* Το μέτρο θα πρέπει είναι προσωρινό και να διαρκεί τόσο όσο οι ανάγκες υγείας και ασφάλειας των εργαζομένων το απαιτούν
* Οι εργασίες και η επικοινωνία προς το προσωπικό θα πρέπει να γίνεται με τρόπο που να καλύπτεται από το λογισμικό και το hardware που χρησιμοποιεί η εταιρεία, π.χ. mail, skype, laptop, κ.τ.λ. και όχι με χρήση τηλεπικοινωνιακού ή άλλου εξοπλισμού του εργαζόμενου
* Η μεταφορά του εξοπλισμού, εφόσον δεν είναι κινητός (laptop), είναι υποχρέωση της εταιρείας
* Το έξοδα για το σταθερό δίκτυο που θα χρησιμοποιηθεί για το απαιτούμενο διάστημα θα πρέπει να καλυφθούν από την εταιρεία
* Οι απαιτήσεις που προϋπήρχαν σχετικά με στόχους κ.τ.λ., θα πρέπει να είναι για το διάστημα αυτό ανενεργές
* Όσα ζητήματα προκύψουν, όπως αδυναμία πρόσβασης σε εφαρμογές, αδυναμία πρόσβασης στο δίκτυο, στο βαθμό που οι εργαζόμενοι επικοινωνήσουν καλή τη πίστη με τις support ομάδες και δεν επιλυθούν, σε καμία περίπτωση δεν επιβαρύνουν τον εργαζόμενο από κάθε άποψη, μισθολογική και μη, για όσο χρονικό διάστημα τα προβλήματα παραμένουν.
* Οι τυχόν υπερωρίες και οι άλλες παροχές (όπως π.χ. κάρτα σίτισης) θα πρέπει να καλύπτονται κανονικά
* Για όσους εργαζόμενους δεν υπάρχει η δυνατότητα να υιοθετήσουν τη συγκεκριμένη πρακτική για προσωπικούς λόγους (χώρος, τεχνική υποδομή, μικρά παιδιά, άλλη απαγορευτική οικογενειακή κατάσταση κ.τ.λ.), θα πρέπει η εταιρεία να βρει κατάλληλο χώρο για αυτούς, που να καλύπτει τις προϋποθέσεις υγιεινής και ασφάλειας ή σε άλλη περίπτωση να παραμείνουν στην οικία τους σε διαθεσιμότητα με πλήρη κάλυψη μισθολογικών και ασφαλιστικών εισφορών.

Αντίστοιχα εφαρμόζεται η ισχύουσα νομοθεσία, η εταιρία ενεργεί με γνώμονα την ασφάλεια και υγειά των εργαζομένων. Ειδικά για την απομακρυσμένη απασχόληση και διασφάλιση ισχύς των όσων ορίζει η πρόσφατη ΠΝΠ.

Αναμένουμε το συντομότερο την απάντηση σας.

**Εκ μέρους του Δ.Σ. του Πανελλήνιου Σωματείου Εργαζομένων Vodafone–Πάναφον**

***Παναγιώτης Παπαζαφειρόπουλος***

C2 General